Document ID: /roh_data/filtered/fineweb-2-filterrobots_roh.jsonl.gz/59242

16 studentas e students da la Scola spezialisada superiura da turissem HFT da Samedan han elavurà ad Andeer tschintg projects, co ch’il turissem pudess vegnir sviluppà. Ina da las ideas è da crear ina carta da giasts. Gia la fin da l’auter onn duess quella vegnir realisada.
Durant in’emna han las studentas ed il students elavurà las ideas en in seminari intensiv. Sco quai che Gian Michael, il president da Viamala Turissem ha ditg, saja l’idea che quai che saja pussaivel da finanziar, vegnia era realisà. Fin il november vegnan las ideas anc sviluppadas vinavant e suenter surdadas a Viamala Turissem.
Auters projects ch’èn vegnids tractads èn:
ina guidada digitala tras Spleia,
pestgar cun mustga en la regiun Viamala,
sviluppar vinavant il guaud da tun a Lon,
ina nova bar ed ina tenda da tipi a Lon tar la pista da scarsolar.